ફિલિપ આ વિષયના નિષ્ણાત બન્યા છે અને હવે સરકારી અધિકારીઓની બેઠકોમાં સ્પીચ આપીને તેમને સમજાવે છે કે કઈ રીતે સિનિયર સિટિઝન સાથે છેતરપિંડી થતી હોય છે. બેન્કો, વીમા કંપનીઓમાં પણ અવેરનેસ માટે તેઓ પ્રયાસ કરે છે, કેમ કે સૌથી વધુ છેતરપિંડી અહીંથી જ થતી હોય છે. બીજું બેન્કના અધિકારીઓ જો વૃદ્ધોના ખાતામાં થતી શંકાસ્પદ લેવડદેવડ પર નજર રાખે તો છેતરપિંડી થતી અટકી શકે છે. આ માટેની પેટર્ન નક્કી કરીને તેમને તાલીમ આપવાનો કાર્યક્રમ અમેરિકાના કેટલાક રાજ્યો ચલાવે છે.